വായിച്ചു തുടങ്ങിയ പത്രം കേരളകൗമുദി:മന്ത്രി അനില് തിരുവനന്തപുരം: അക്ഷരം കൂട്ടി വായിക്കാന് പഠിച്ച നാള് മുതല് താന് വായിച്ചുതുടങ്ങിയ പത്രമാണ് കേരളകൗമുദിയെന്നും, അന്നു മുതല് കേരളകൗമുദിയുമായുള്ള ഹൃദയബന്ധം തുടരുകയാണെന്നും മന്ത്രി ജി.ആര്.അനില് പറഞ്ഞു. കേരളകൗമുദി ബോധപൗര്ണമി ക്ലബ്ബിന്റെ ആഭിമുഖ്യത്തില് റോട്ടറി ക്ലബുമായി സഹകരിച്ച് നടപ്പിലാക്കുന്ന എന്റെ കൗമുദി പദ്ധതിയുടെ ഉദ്ഘാടനം നിര്വഹിക്കുകയായിരുന്നു അദ്ദേഹം. ലോകത്തെക്കുറിച്ചറിയാന് പത്രവായന അത്യന്താപേക്ഷിതമാണ്. വിദേശ വാര്ത്തകളും എഡിറ്റോറിയലുമടക്കം വായിക്കുന്നതിലൂടെ വിദ്യാര്ത്ഥികളുടെ അറിവ് വര്ദ്ധിക്കും. കൊവിഡ് കാരണം സ്കൂളുകള് തുറക്കാത്തതിനാല്, സ്കൂളുകളില് നല്കിയിരുന്ന പത്രം വിദ്യാര്ത്ഥികളുടെ വീടുകളിലെത്തിച്ച് അറിവുള്ള പുതുതലമുറയെ വാര്ത്തെടുക്കാന് കേരളകൗമുദിയും റോട്ടറി ക്ലബും ചേര്ന്ന് നടത്തുന്ന പദ്ധതി മാതൃകാപരമാണെന്നും അദ്ദേഹം പറഞ്ഞു. കേരളകൗമുദി തിരുവനന്തപുരം യൂണിറ്റ് ചീഫ് എസ് .വിക്രമന് അദ്ധ്യക്ഷത വഹിച്ചു.റോട്ടറി ആര്.ഐ 3211 ഡിസ്ട്രിക്ട് ഗവര്ണര് ശ്രീനിവാസന് മുഖ്യാതിഥിയായി. റോട്ടറി പ്രോഗ്രാം ചെയര്മാന് റൊട്ടേറിയന് ലാല്ജി സഹദേവന്,അസോസിയേറ്റ് ഗവര്ണര് റൊട്ടേറിയന് ഷാജി, അസിസ്റ്റന്റ് ഗവര്ണര് ശ്രീവരാഹം വിജയന് ,സര്ക്കുലേഷന് മാനേജര് അനില്കുമാര്, അസി.സര്ക്കുലേഷന് മാനേജര് കല. എസ്.ഡി എന്നിവര് സംസാരിച്ചു. റോട്ടറി ക്ലബ് ഓഫ് ട്രാവന്കൂര് പ്രസിഡന്റ് രാഹുല് രവീന്ദ്രന് ,സെക്രട്ടറി അനില്കുമാര്, റോട്ടറി ക്ലബ് ഓഫ് സീ കോസ്റ്റ് പ്രസിഡന്റ് ഹരികൃഷ്ണന് ,സെക്രട്ടറി അമരസിംഹന്, റോട്ടറി ക്ലബ് ഓഫ് ടെക്നോപാര്ക്ക് പ്രസിഡന്റ് ഹരീഷ് മോഹന്,ട്രഷറര് മനു മാധവന്, റോട്ടറി ക്ലബ് ഓഫ് സബര്വന് പ്രസിഡന്റ് ആല്ബര്ട്ട് അലക്സ് ,സെക്രട്ടറി അജിത് ബാബു, അമരവിള സുദര്ശന് ജ്വല്ലറി എം.ഡി സുദര്ശന് എന്നിവര് മന്ത്രിക്ക് ചെക്ക് കൈമാറി . ഒരു വര്ഷത്തെ പ്രവര്ത്തന റിപ്പോര്ട്ട് യൂണിറ്റ് ചീഫ് എസ് .വിക്രമന് ഡിസ്ട്രിക്ട് ഗവര്ണര്ക്ക് നല്കി. ക്യാപ്ഷന് : കേരളകൗമുദി ബോധ പൗര്ണമി ക്ലബും റോട്ടറി ക്ലബും സംയുക്തമായി സംഘടിപ്പിക്കുന്ന എന്റെ കൗമുദി പദ്ധതിയുടെ ഭാഗമായി കുട്ടികള്ക്ക് പത്രം എത്തിക്കുന്നത്തിനുള്ള ആദ്യ ചെക്ക് മന്ത്രി ജി.ആര്.അനില് റോട്ടറി ക്ലബ് ടെക്നോപാര്ക് പ്രസിഡന്റ് ഹരീഷ് മോഹനില് നിന്നും സ്വീകരിക്കുന്നു. കേരളകൗമുദി തിരുവനന്തപുരം യൂണിറ്റ് ചീഫ് എസ്.വിക്രമന്, റോട്ടറി ആര്.എ ഡിസ്ട്രിക്ട് 3211 ഡിസ്ട്രിക്ട് ഗവര്ണര് ശ്രീനിവാസന്, റോട്ടറി ക്ലബ് ജില്ലാ അസോസിയേറ്റ് ഗവര്ണര് റൊട്ടേറിയന് ഷാജി, പ്രോഗ്രാംചെയര്മാന് റൊട്ടേറിയന് ലാല്ജി സഹദേവന് എന്നിവര് സമീപം